ยืนยันไม่มีสุญญากาศการใช้ประโยชน์กัญชา แม้สภาฯถอนร่าง พ.ร.บ.กัญชา กัญชง ให้กลับมาทบทวน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีสภาฯมีมติถอนร่าง พ.ร.บ.กัญชา กัญชง พ.ศ. ... ออกจากวาระการประชุม เนื่องจากเนื้อหายังไม่ครอบคลุม ว่า ไม่ได้กระทบต่อการใช้กัญชาเพื่อการรักษาผู้ป่วย รวมถึงผู้ประกอบการผลิตภัณฑ์กัญชง กัญชา ยืนยันไม่มีสุญญากาศ คนใช้ถูกก็ใช้ได้ คนที่ใช้ผิดเจ้าหน้าที่บ้านเมืองก็ต้องจับตามกฎหมาย ไมได้หมายความว่าร่าง พ.ร.บ.กัญชงกัญชา ไม่ได้รับการพิจารณาแล้วไม่มีกฎหมายควบคุม เพราะประกาศกระทรวงสาธารณสุขยังควบคุมอยู่ ซึ่งคล้ายกับกฎหมายที่ให้กลับมาทบทวน เพียงแต่ที่ผลักดันให้มีกฎหมายก็เพื่อให้ประชาชนสบายใจว่ามีกฎหมายเฉพาะ เชื่อเรื่องนี้เป็นเกมการเมือง หากจะเป็นเหตุให้กระทบความสัมพันธ์ในพรรคร่วมรัฐบาลก็ต้องปล่อยให้กระทบ